เรื่องร้องเรียน: ศาลเจ้าเห้งเจียเปิดเพลงเสียงดังวนไปวนมา
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบเหตุร้องเรียนดังกล่าวในวันจันทร์ที่ 23 มกราคม เวลา 13.30 น. ณ ศาลเจ้าเห้งเจีย ถนนพระราม 4 แขวงตลาดน้อย เขตสัมพันธวงศ์ กรุงเทพมหานคร ขณะตรวจสอบ พบผู้ดูแลศาลเจ้าแจ้งว่า ศาลเจ้ามีการจัดงานเทศกาลตรุษจีน ประจำปี2566 ปีละ 1 ครั้ง ระหว่างวันที่ 21-23 มกราคม 2566 โดยศาลเจ้ามีการทำพิธีสวดมนต์ และเปิดเพลงตลอดทั้งวันผ่านเครื่องขยายเสียงจริง  ในเบื้องต้นเจ้าหน้าที่ได้แนะนำให้ศาลเจ้าลดระดับเสียงลง และขอความร่วมมือให้ปิดหรือลดระดับเสียง ไม่ให้รบกวนผู้ที่อาศัยอยู่บริเวณใกล้เคียง ในช่วงเวลายามวิกาล พร้อมทั้งประชาสัมพันธ์ให้ศาลเจ้ามาขออนุญาตใช้เสียงที่ฝ่ายสิ่งแวดล้อมและสุขาภิบาล ชั้น 3 สำนักงานเขตสัมพันธวงศ์ ก่อนมีการจัดงานทุกครั้ง
ความเห็นของผู้แจ้ง: ขอให้ข้อมูลเพิ่มเติมว่า1.วันที่เสียงดังที่สุดคือวันแรกที่แจ้ง(วันเสาร์)มีเปิดเพลง รวมถึงมีเชิดสิงโตตีฉาบ และพูดบรรยายผ่านไมค์จนถึงเวลาเกือบเที่ยงคืน พอเจ้าหน้าที่มาวันนี้(วันจันทร์)อาจจะไม่เห็นสถานการณ์จริง 2.อยากให้กวดขันการให้มีการขออนุญาตก่อนที่ศาลเจ้าจะทำอะไรก็ตามอย่างที่เจ้าหน้าที่รายงานจริงๆ อย่างน้อยจะอยู่ในการควบคุมดูแลของเจ้าหน้าที่ครับ 3.ตอนเห็นติดตั้งไฟต่างๆของงานนี้เหมือนมีรถของราชการมาในการติดตั้ง ไม่แน่ใจว่าหน่วยงานไหนอาจจะเป็นคนละหน่วยงานหรือใช้รถของราชการมาช่วยติดตั้งไฟฟ้าเฉยๆแต่ไม่ได้ทำการขออนุญาตอื่นๆ ขอบคุณที่ปฏิบัติหน้าที่ครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร